ROMÂNIA

JUDEŢUL ARAD

COMUNA ARCHIȘ

CONSILIUL LOCAL

PROCES VERBAL

Încheiat astăzi 29.03.2019, ora 900, în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local convocată prin Dispoziţia nr.86 /22.03.2019 a primaruluiinterimar d-l Horhat Pavel - Nelu. La şedinţă participă 10 consilieri locali din 10 consilieri în funcţie, totalul consilierilor Consiliului local Archiş fiind de 11.

De asemenea la ședință participă d-l Tripon Florin din partea ADIASIGD Arad şi reprezentanţi ai SC ACTIV SALUBRITATE S.A. , d-nii Bociort Den-Vasile din localitatea Archiş şi Alb Traian din localitatea Groşeni.

La începutul ședinței d-l secretar Anta Gheorghe - Florin anunță necesitatea alegerii unui nou Președinte de ședință şi se solicită consilierilor propuneri, în acest sens.

D- l consilier Denuţ Andrei îl propune pe d-l Pavel Gheorghe – Leontin .

Nemaifiind alte propuneri se supune la vot propunerea făcută, 9 consilieri locali sunt ,,pentru”, este adoptată HC L nr.13/29.03.2019, este ales Președinte de ședință d-l consilier Pavel Gheorghe – Leontin .

D-l Pavel Gheorghe -Leontin preşedintele de şedinţă, prezintă Ordinea de zi

1. Proiect de hotărâre privind aprobarea contribuției pentru economia circulară .

2. Proiect de hotărâre privindaprobarea Programului edilitar – gospodăresc pentru anul 2019 .

3. Proiect de hotărâre privind înfiinţarea Serviciului Public de Alimentare cu Apă al comunei Archiş.

4. Proiect de hotărâre privind aprobarea Organigramei Serviciului Public de Alimentare cu Apă .

5. Proiect de hotărâre privindaprobarea Bugetului Serviciului Public de Alimentare cu Apă .

6. Proiect de hotărâre privind aprobare darea în administrare reţea de apă

7. Proiect de hotărâre privind revocareamandatului reprezentantului Comunei Archiș în Consiliul de Administraţie al Regiei Publice Locale Ocol Silvic Dumbrava RA .

8. Proiect de hotărâre privind aprobarea procedurii de desemnare a reprezentantului Comunei Archiș în Consiliul de Administraţie al Regiei Publice Locale Ocol Silvic Dumbrava RA .

9. Proiect de hotărâre privind aprobarea Contului de execuţie a bugetului de venituri şi cheltuieli al Consiliului Local al comunei Archiş la 31.12.2018 .

10. Proiect de hotărâre privindaprobarea bugetului de venituri şi cheltuieli pentru PC Archiş din cadrul Regiei Publice Locale Ocol Silvic Dumbrava R.A în anul 2019 **.**

11. Diverse .

Preşedintele de şedinţă, d-l Pavel Gheorghe – Leontin supune la vot Ordinea de zi prezentată , cei 10 consilieri locali prezenţi sunt ,,pentru”, este adoptată HCL nr.14/29.03.2019.

În continuare, se supune la vot Procesul-verbal încheiat în ședința ordinară din data de 28.02.2019, proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi.

D-l consilier Pantea Nicolae spune că are de făcut o menţiune la acest proces-verbal, şi anume faptul că în şedinţa de consiliu din data de 28.02.2019 a solicitat să fie prezentată situaţia arieratelor Comunei Archiş până la momentul actual şi acest lucru a fost omis. Nemaifiind făcute alte menţiuni şi nemaiexistând alte obiecţii, se supune la vot Procesul-verbal încheiat în ședința ordinară din data de 28.02.2019, cei 10 consilieri locali prezenţi sunt ,,pentru”, este adoptată HCL nr.15/29.03.2019.

Se trece la primul punct de pe Ordinea de zi:Proiect de hotărâre privind aprobarea contribuției pentru economia circulară .

D-l Tripon Florin , reprezentantul ADISIGD face o scurtă prezentare a acestui proiect, precizând că se va introduce o contribuţie de 0,50 lei în tariful încasat de către operatorul de salubrizare care desfășoară activitățile de colectare și transport a deșeurilor .

D-l consilier Pantea Nicolae consideră că populaţia va avea, din nou, de suferit ca urmare a

introducerii acestei contribuţii şi propune să se compenseze într-un anumit mod acest lucru .

D-l Tripon Florin precizează că acel tarif va fi stabilit pentru toată zona, preţul fiind unitar , în urma

unui acord cu operatorul , se va efectua în funcţie de frecvenţă şi volum.

D-l consilier Pantea Nicolae ridică, din nou, problema containerelor şi face referire şi la lipsa pubelelor, care trebuiau să existe în fiecare gospodărie, precizând că ar fi fost mult mai util dacă s-ar fi cumpărat acestea în locul acelor compostoare existente pe marginea drumului .

D-l consilier Faur Pavel întreabă dacă persoanele plecate în străinătate cu contract de muncă , pe termen lung, vor plăti tarifele pentru colectarea gunoiului şi cum vor fi recuperate sumele datorate de la persoanele care nu semnează contracte cu operatorul de salubrizare care colectează deşeurile .

D-l consilier Pantea Nicolae întreabă despre modalitatea de încasare pentru persoanele fizice .

D-l Tripon Florin precizează că şi persoanele plecate la muncă în străinătate vor plăti pentru colectarea deşeurilor la fel ca toţi ceilalţi, iar pentru persoanele care nu vor să încheie contracte cu operatorul , Consiliul Local va plăti pentru aceştia şi apoi va recupera suma respectivă , fiind instituită o taxă specială, în acest sens, iar referitor la modalitatea de încasare nu se ştie, încă, care va fi.

Preşedintele de şedinţă supune la vot primul punct de pe Ordinea de zi: Proiect de hotărâre privind aprobarea contribuției pentru economia circulară 7 consilieri locali sunt ,,pentru”, d-nii consilieri Crîjmar Den – Cristian, Denuţ Andrei şi Jurj Ionel ,,se abţin”, este adoptată HCL nr.16/29.03.2019 .

În continuare se trece la punctul doi de pe Ordinea de zi. Proiect de hotărâre privindaprobarea Programului edilitar – gospodăresc pentru anul 2019 .

D-l consilier Nicolae Bătrîn spune că acest Program este identic cu cel de anul trecut, fiind nemulţumit de faptul că la art.3 lit.g) din Programul edilitar – gospodăresc este prevăzut că.,, se va urmări intretinerea retelei de distribuţie a apei potabile existente”, în condiţiile în care apa nu mai este potabilă, ci menajeră şi de ce doar viceprimarul răspunde de respectarea acestui program.

D-l secretar Anta Florin precizează că , din cauza multitudinii materialelor, s-a făcut această greşeală, dar va fi corectată , iar referitor la persoana care răspunde , d-l viceprimar cu atribuţii de primar poate emite dispoziţii prin care deleagă aceste atribuţii celor din aparatul său de specialitate.

D-l consilier Pantea Nicolae spune că trebuie organizate adunări cetăţeneşti .

D-l consilier Bătrîn Nicolae propune ca la punctele 1 şi 2 din acest Program, care constituie anexă, la rubrica privind cine răspunde , să fie trecuţi şi beneficiarii Legii nr.416/2001 privind venitul minim garantat, deoarece nu prea i-a văzut la lucru .

De asemenea, d-l consilier solicită ca la şedinţa următoare doamna inspector din cadrul Compartimentului Asistenţă socială să fie prezentă la şedinţa de consiliu şi să prezinte o situaţie a acestor persoane .

D-l Pavel Gheorghe-Leontin, preşedintele de şedinţă , supune la vot punctul doi de pe Ordinea de zi.Proiect de hotărâre privindaprobarea Programului edilitar – gospodăresc pentru anul 2019,

9 consilieri locali sunt ,,pentru”, d-l consilier Răzban Pavel ,,se abţine”, este adoptată HCL nr.17/29.03.2019 .

Se trece la punctul trei de pe Ordinea de zi: Proiect de hotărâre privind înfiinţarea Serviciului Public de Alimentare cu Apă al comunei Archiş.

D-l consilier Bătrîn Nicolae întreabă ce este acesta, serviciu sau societate .

D.l secretar Anta Florin precizează că este un serviciu cu activitate financiar-contabilă proprie, cu patrimoniu propriu , subiect de drept fiscal titular al codului unic de înregistrare fiscală deschis la trezorerie , poate fi subvenţionată de primărie.

D-l consilier Pantea Nicolae spune că, din câte a observat subvenţionarea salariilor pentru personalul Serviciului de alimentare cu apă se va fave din venituri proprii.

D-l Puleac Dan-Radu, inspector în cadrul Compartimentului contabilitate afirmă că s-a făcut o estimare pe o perioadă de timp, este necesar a fi subvenţionate plata salariilor pentru prima lună şi cheltuielile ce se vor efectua pe o perioadă de 3 luni de zile , asta reprezentând investiţiile necesare pentru obţinerea avizelor.

D-l consilier Alb Dănuţ propune ca administrator pentru acel serviciu, dacă va fi înfiinţat, pe d-l

Foghiş Dorin, iar ca muncitor pe d-l Popovici Fănică.

D-l consilier Pantea Nicolae spune că fără un preţ de 6 sau 7 lei pentru apă , nu se vor acoperi cheltuielile , îndoindu-se că se vor acoperi cheltuielile cu un preţ de 2 lei/m3 şi solicită să se facă un Plan de management .

D-l preşedinte de şedinţă supune la vot punctul trei de pe Ordinea de zi: Proiect de hotărâre privind înfiinţarea Serviciului Public de Alimentare cu Apă al comunei Archiş, d-nii consilieri Jurj Ionel şi Crîjmar Den-Cristian sunt ,,pentru”, ceilalţi 8 consilieri ,,se abţin”, acest proiect de hotărâre este respins.

Se trece la punctul patru de pe Ordinea de zi:Proiect de hotărâre privind aprobarea Organigramei Serviciului Public de Alimentare cu Apă .

D-l consilier Bătrîn Nicolae propune să se facă adunări cetăţeneşti cu populaţia din satele comunei , iar dacă aceştia sunt de acord cu înfiinţarea acestui Serviciu de alimentare cu apă şi cu preţul propus, să se convoace o şedinţă extraordinară , săptămâna viitoare.

D-nii consilieri prezenţi sunt de acord şi propun ca proiectele de hotărâre prevăzute la punctele 4, 5 şi 6 referitoare la Serviciul de alimentare cu apă, respectiv înfiinţarea, organigrama, bugetul de venituri şi cheltuieli şi darea în administrare a reţelei de apă să fie amânate până săptămâna viitoare.

Se trece la punctul şapte de pe Ordinea de zi:Proiect de hotărâre privind revocareamandatului reprezentantului Comunei Archiș în Consiliul de Administraţie al Regiei Publice Locale Ocol Silvic Dumbrava RA .

D-l consilier Bătrîn Nicolae îl pune în temă pe d-l secretar cu ceea ce s-a discutat în şedinţa de luna trecută şi solicită răspuns la sesizarea pe care a depus-o în care face referire la nerespectarea prevederilor legale prevăzute de OUG nr.109/2011 privind HCL nr.74/31.08.2018 şi HCL nr. 82/10.11.2017 privind desemnarea reprezentantului Comunei Archiş în Consiliul de Administraţie al R.P.L. Ocol Silvic Dumbrava R.A.

D-l secretar Anta Florin spune că a analizat, în detaliu, această problemă şi o să i se dea răspunsul la petiţia făcută.

Se supune la vot punctul şapte de pe Ordinea de zi:Proiect de hotărâre privind revocareamandatului reprezentantului Comunei Archiș în Consiliul de Administraţie al Regiei Publice Locale Ocol Silvic Dumbrava RA , cei 8 consilieri locali prezenţi sunt ,,pentru”, d-nii alb Dănuţ şi Bătrîn Nicolae se află în ,,conflict de interese”, este adoptată HCL nr.18/29.03.2019 .

În continuare se prezintă punctul opt de pe Ordinea de zi: Proiect hotărâre privind aprobarea procedurii de desemnare a reprezentantului Comunei Archiș în Consiliul de Administraţie al Regiei Publice Locale Ocol Silvic Dumbrava RA .

D-l consilier Bătrîn Nicolae întreabă de ce nu s-a îndeplinit această procedură de la început , deoarece aceeaşi lege a fost şi în august ca şi în prezent .

D-l secretar Anta Florin precizează că la terminarea mandatului vechiului Consiliu de Administraţie, nu s-au mai respectat prevederile OUG nr.109/2011, patru comune fiind reprezentate de primari .

D-l secretar le solicită d-lor consilieri propuneri pentru Comisia de evaluare/selecţie.

D-l consilier Alb Dănuţ îl propune pe d-l Pantea Nicolae.

D-l Pantea Nicolae spune că nu poate accepta , deoarece serviciul nu îi permite să lipsească şi nu ştie când vor avea loc întrunirile Comisiei şi de aceea îl propune pe d-l Faur Pavel .

D.l Bun-Faur Ioan îl propune pe d-l Crîjmar Den-Cristian , iar d-l Pavel Ghorghe-Leontin îl propune pe d-l Jurj Ionel .

D-nii consilieri sunt de acord cu această Comisie, stabilind ca d-l Faur Pavel să fie preşedintele, iar d-nii Crîjmar Den-Cristian şi Jurj Ionel membrii comisiei pentru desemnarea reprezentantului Comunei Archiş în Consiliul de Administraţie alRegiei Publice Locale Ocol Silvic Dumbrava RA. , în vederea desemnării unei persoane care să îndeplinească condiţiile prevăzute de lege .

Se supune la vot punctul opt de pe Ordinea de zi: Proiect hotărâre privind aprobarea procedurii de desemnare a reprezentantului Comunei Archiș în Consiliul de Administraţie al Regiei Publice Locale Ocol Silvic Dumbrava RA ., 8 consilieri locali sunt,,pentru”, d-nii Alb Dănuţ şi Bătrîn Nicolae se află în ,,conflict de interese”, este adoptată HCL nr.19/29.03.2019 .

Se trece la punctul nouă de pe Ordinea de zi:Proiect de hotărâre privind aprobarea Contului de execuţie a bugetului de venituri şi cheltuieli al Consiliului Local al comunei Archiş la 31.12.2018 .

D-na Bene Mioara, inspector în cadrul Compartimentului Contabilitate prezintă acest proiect de

hotărâre , prezentând detaliat veniturile şi cheltuielile la secţiunea de funcţionare şi veniturile şi cheltuielile la secţiunea dezvoltare la 31.12.2018, conform anexei care face parte integrantă a proiectului de hotărâre .

D-l Alb Traian solicită dreptul la cuvânt şi spune că în calitate de cetăţean al comunei Archiş ar dori să ştie ce încasări sunt în anul 2018 de la R.P.L. Ocol Silvic Dumbrava R.A.

D-na contabil Bene Mioara spune că este vorba despre 480.000 lei şi, în continuare prezintă situaţia plăţilor restante la data de 31.12.2018, precizând

Se supune la vot punctul nouă de pe Ordinea de zi:Proiect de hotărâre privind aprobarea Contului de

execuţie a bugetului de venituri şi cheltuieli al Consiliului Local al comunei Archiş la 31.12.2018, 9 consilieri locali sunt,,pentru”, d-l Jurj Ionel ,,se abţine”, este adoptată HCL nr.20/29.03.2019 .

D-l consilier Bun – Faur Ioan îi solicită d-lui Preşedinte de şedinţă învoirea de a părăsi sala de şedinţă, deoarece are unele probleme personale. Acesta din urmă încuviinţează şi d-l Bun – Faur părăseşte sala

În continuare se trece la punctul zece de pe Ordinea de zi:Proiect de hotărâre privindaprobarea bugetului de venituri şi cheltuieli pentru PC Archiş din cadrul Regiei Publice Locale Ocol Silvic Dumbrava R.A în anul 2019 **,** d-l secretar precizând că acest proiect de hotărâre a fost iniţiat ca urmare a

Adresei nr.345/27.02.2019 a R.P.L. Ocol Silvic Dumbrava R.A. , care a fost pusă la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi.

D-l consilier Crîjmar Den- Cristian consideră că sporurile, primele şi alte bonificaţii prevăzute la C1 lit.b) din anexă sunt prea mari, şi de asemenea şi suma de 38000 prevăzută la lit.c) pentru alte bonificaţii este mare.

D-l consilier Alb Dănuţ precizează că la lit.b(sunt cuprinse sporul de risc, sporul de vechime etc, iar la bonificaţii sunt prevăzute competinţele, sărbătorile legale, bonificaţiile pentru naşteri, decese , acestea doar în cazul în care este necesar.

D-l Alb Traian, consideră, în calitate de cetăţean al comunei că angajaţii de la R.P.L.Ocol Silvic Dumbrava RA au salarii foarte mari .

D-l Pavel Gheorghe-Leontin supune la vot punctul zece de pe Ordinea de zi:Proiect de hotărâre privindaprobarea bugetului de venituri şi cheltuieli pentru PC Archiş din cadrul Regiei Publice Locale Ocol Silvic Dumbrava R.A în anul 2019, 7 consilieri locali sunt,,pentru”, d-nii Alb Dănuţ şi Bătrîn Nicolae se află în ,,conflict de interese”, este adoptată HCL nr.21/29.03.2019 .

În continuare se trece la punctul Diverse, d-l primar interimar prezintă cererea d-lui Budău Ilie, cetăţean al comunei din localitatea Bîrzeşti care a depus o cerere prin care solicită branşarea la reţeaua publică de apă pentru ferma sa de animale pe care o deţine în păşunea Bărzeşti.

D-l Foghiş Dorin, instalator, în calitate de cunoscător, susţine că, dacă d-nii consilieri sunt de acord cu această cerere o să facă branşarea, dar acolo este aducţiune, iar problema este că dacă i se aprobă cererea şi alţi fermieri o să mai dorească şi chiar au fost solicitări pentru persoane care deţin plantaţii de pomi şi s-ar putea ca vara să nu fie apă suficientă pentru ceilalţi locuitori .

D-l consilier Alb Dănuţ consideră că vara oile ies la păscut şi nu vor avea nevoie de aşa multă apă şi atâta timp cât şi alţi fermieri s-au branşat este normal să i se aprobe şi d-lui Budău cererea .

D-l consilier Denuţ Andrei susşine de asemenea acest punct de vedere, specificând că este necesară apa pentru producerea brânzei, pentru spălarea ustensilelor necesare în acest scop şi altele.

D-nii consilieri sunt ,,pentru” aprobarea cererii d-lui Budău Ilie de a se branşa la reţeaua de apă.

În continuare este prezentată cererea d-lui Bonta Virgil din localitatea Nermiş, prin care solicită în concesiune sau oricum ar fi posibil o suprafaţă de teren aflată în imediata apropiere a casei fiului său , la nr.93 din localitatea Nermiş, teren necesar pentru a-şi construi o casă.

D-l consilier Bătrîn Nicolae consideră că nu este de acord , deoarece i s-a dat suficient şi nu este legal să i se dea terenul respectiv .

D-nii consilieri sunt,,împotriva” aprobării acelei cereri.

D-l secretar Anta Florin prezintă adresa nr. 359 din data de 28.02.2019 a R.P.L. Ocol Silvic Dumbrava RA .

D-l consilier Alb Dănuţ întreabă cine a scris rezoluţia pe adresă în partea dreaptă sus.

D-l secretar răspunde că el şi aşa a considerat că din punctul său de vedere nu este necesară

delegarea de către Consiliul Local a atribuţiilor prevăzute în adresa respectivă către Consiliul de administraţie .

D-l consilier Crîjmar Den-Cristian susţine că nu este de acord cu cele expuse în adresa respectivă , deoarece ar însemna ca modul de valorificare a masei lemnoase , preţul de pornire la licitaţie , diminuarea şi negocierea acestuia şi altele, care sunt prevăzute în adresa respectivă a RPL-ului să fie încredinţate spre aprobarea Consiliului de administraţie şi nu de Consiliului Local .

D-l consilier Alb Dănuţ afirmă că, probabil este o greşeală în adresă şi este vorba ca reprezentantului Comunei Archiș în Consiliul de Administraţie şi nu Consiliului de administraţie. Să i se delege atribuţiile respective

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 29.03.2019.

PREŞEDINTE DE ŞEDINŢĂ SECRETAR

PAVEL GHEORGHE – LEONTIN ANTA GHEORGHE - FLORIN